Nee wat, werk eerder aan jou kuite | Netwerk24
Nuwe inligting oor vrou wat in mond geskiet is
’n Vrou van Musina in Limpopo is Vrydag tydens ’n besoek aan Pretoria in ’n plaasaanval in die kakebeen geskiet.
Nóg ’n transitorooftog by winkelsentrum
In nóg ’n transitorooftog het swaar gewapende rowers Vrydagoggend vroeg wagte by ’n winkelsentrum in Bloemfontein van ’n sak geld beroof.
Drie seuns van Lichtenburg in Noordwes se lewe is aan skerwe nadat hul pa eers hul ma doodgeskiet en homself toe geskiet het.
Kevin en Rafa pak mekaar dalk in kwarteind
As die geluksgodin en beseringspook hom genadig bly, kan Kevin Anderson in die kwarteindronde van die Franse Ope-tennistoernooi ’n herontmoeting kry met die man wat hom verlede jaar van ’n eerste Grand Slam-titel weerhou het.
Agter die glansryke fasade van F1
Die Monaco Grand Prix, wat Sondag plaasvind, gee ’n mens dalk die idee dat Formule Een-wedrenne net gaan oor partytjies en glansvermaak met sjampanje en superseiljagte. Maar daar is ’n ander realiteit agter die vinnige motors en opvallende rykdom.
Nene: BTW moet periodiek hersien word
Die minister van finansies, stem saam dat die styging in belasting op toegevoegde waarde (BTW), sowel as dié op brandstofpryse, Suid-Afrikaners se sakke swaar skud.
Philip Tabane (84), ‘SA se eie Hendrix’, oorlede
Philip Tabane is al beskryf as Suid-Afrika se eie Jimi Hendrix. Hy is verlede Vrydag in die ouderdom van 84 die Mamelodi-hospital oorlede nadat hy twee dae lank in die hospitaal was met ’n siektetoestand te wyte aan ouderdom.
As dit jou laaste dag op die stel is, kan jy mos maar ’n bietjie pret hê. En dis presies wat Kim Cloete (38) Donderdag gedoen het.
Koninklike nóg ’n kleinseun ryker
Prinses Caroline van Monaco het weer ouma geword toe haar seun Pierre Casiraghi en sy vrou, Beatrice, se tweede seuntjie op 21 Mei gebore is.
Deur Piet Matipa 11 November 2017 00:01
Ag wat, loop liewer. Stap. Trap. Skoert te voet. Voertsek per poot. Dis beslis myle beter as om deesdae te ry. Stry?
So jy wil stry? Het jy onlangs jou rybewys gaan hernu? Dis soos ’n vyfjaarlikse besnydingsritueel. Daar is nie genoeg byvoeglike naamwoorde of vloekwoorde om die onaangenaamheid van die proses uit te druk nie. Dis ’n gebeurtenis gedoop in absolute ellende vir diegene wat karre besit.
Ons bestuurders word maar sekondeliks beproef. As dit nie die toll is nie, is dit petrol en deesdae die hernuwing van ’n rybewys.
Wanneer ’n mens in die lisensiekantoor kom, tref die eerste klap jou. Jy moet vorms invul. Die vorms stel so baie vrae, baie meer as jou adres en ID-nommer. Dit is soos ’n vraestel wat jou geduld toets. Asof jou adres van die een bladsy na die ander verander het.
Jy het jou ID-nommer, bewys van adres en vyf kop-en-skouerfoto’s van jou wat die oomblik van smart perfek vasvang. Jy lyk ’n tikkie bleker en verskrik op die foto’s. Dit word so vinnig geneem, jy sit skaars dan is dit verby.
Nadat die vorms ingevul is, tref die ry wat geen lig aan die einde van die tonnel het nie jou soos ’n sweepslag. Dié proses duur nie minder nie as twee uur. Jy beweeg so vinnig soos ’n rots wat in die wind rol.
Die gange van die lisensiekantoor is duidelik ’n slagoffer van agteruitgang. Dis koud, donker, bitter, stukkend en lelik. Vensters is gebreek. Die mure is moeg. ’n Mens sou dink met al die geld wat hulle uit bestuurders tap, sal die plek minstens tweester wees.
Dan ná amper drie uur word jy aan ’n eienaardige oogtoets onderwerp. Om nie in dié toets geboelie te word nie kry ingeligtes vooraf ’n brief van hul oogartse.
Ek is oortuig daarvan dat mense die oogtoets druip – nie weens swak sig nie – maar uit verwarring oor hoe dit werk. Die beamptes se vriendelikheid is op lunch. En hulle is blitsig om jou te druip. “Jy kort ’n bril,” kan van hulle jou sommer net daar diagnoseer. Dit nadat jy drie uur van jou lewe in ’n ry vergaan het.
As jy wel die oogtoets slaag, sal jy jouself vir sowat 40 minute in nog ’n ry gaan verarm om te betaal. Tog besluit die amptenaar dis middagete. Sy plak haar lunch-teken op en trek weg asof sy die lotto gewen het. ’n Mens sou dink dat ’n kollega haar gaan aflos – maar nee, dis net vir atlete. Spoed is so afwesig soos geluk.
As jy uiteindelik ’n tydelike rybewys het, moet jy oor ’n paar weke weer jou rybewyskaart gaan afhaal. ’n Proses wat meer belowend klink, maar soos ’n skop in die manlikheid sien jy daar is weer ’n ry.
Taxi’s is nie ’n opsie nie, want hulle beskou padtekens en verkeersligte as padversierings. Stap is dus maar die enigste opsie. Minstens sal jy kuite kry.
Vrou (72) in plaasaanval in mond geskiet
Soos ‘Wilde Weste’ toe polisie verdagtes agternasit